જીઓ મોબાઈલ ટાવર નાખતી કંપનીના કોન્ટ્રાક્ટરે કેબલ નાખવા માટે મેઘરજ ગ્રામ પંચાયતને અંધારામાં રાખી પોલીસ સ્ટેશન તરફ આડેધડ ખોદકામ કરતા જેસીબીથી રોડ અને ૧૮૦૦ મી લંબાઈ ધરાવતી પાણીની લાઈનમાં ભંગાણ સર્જતા છેલ્લા ત્રણ દિવસથી પોલીસ સ્ટેશન વિસ્તાર, મહાદેવ ફળી, બજાર વિસ્તાર, ગણપતિ ફળી, ગોકુલ નાથજી મંદિર, પંડ્યા વાસ, દરજી ફળી સહીતના વિસ્તારમાં પાણીનો પુરવઠો નહીં મળતા ત્રાહિમામ પોકારી ઉઠ્યા છે ખાનગી કેબલ ઓપરેટરના કોન્ટ્રાક્ટરની ભૂલના કારણે ભર શિયાળે પાણીનો પોકાર કરતા ૫ હજારથી વધુ લોકો પાણીનીથી ટળવળી રહ્યા છે સમગ્ર ઘટના અંગે જાગૃત નાગરિકોએ તાલુકા વિકાસ અધિકારી કડિયાને જાણ કરતા ગ્રામ પંચાયતના સત્તાધીશોને પાણી આપવા તાકીદ કરી તાબડતોડ સમારકામ હાથ ધરવા સૂચના આપવામાં આવી હતી.